Hyväksytty Kirkkopalvelujen hallituksessa 4.3.2021

Seurakuntatyön ansio- ja luottamushenkilömerkkisääntö

**1 §**

Kirkkopalvelut ry myöntää seurakuntatyön ansiomerkkejä pitkäaikaisesta toiminnasta tai erityisistä ansioista Suomen kirkon, sen seurakuntien tai kirkon hengessä toimivien yhteisöjen hyväksi tehdystä työstä. Ansiomerkkiin liittyy kunniakirja.

Luottamushenkilömerkki annetaan tunnustukseksi seurakuntien kirkkovaltuustojen, kirkkoneuvostojen ja seurakuntaneuvostojen sekä johto-, lauta- ja toimikuntien jäsenille. Sen jakamisesta päättää seurakunta.

# 2 §

Ansiomerkki myönnetään kultaisena, hopeisena tai pronssisena tai erityisistä ansioista myönnettävänä hopeisena tai kultaisena merkkinä.

Kultainen ansiomerkki annetaan 30 vuoden, hopeinen 20 vuoden ja pronssinen 10 vuoden palveluksen tai toiminnan perusteella. Vuosimääräperusteista voidaan anojan esittämien erityisperustelujen nojalla poiketa myöntäjän harkinnan mukaan.

Erityisistä ansioista annetaan hopeinen ja kultainen ansiomerkki, joka poikkeaa ulkoasultaan vuosimääräperusteisesti jaettavasta merkistä.

# 3 §

Ansiomerkki annetaan kirkon keskushallinnon, seurakunnan tai alussa mainitun yhteisön tai säätiön esityksestä. Esitykseen on liitettävä perustelut merkin myöntämiseen.

Erityisistä ansioista annettavan ansiomerkin perusteena on oltava tavanomaisista työ-, luottamus- tai vapaaehtoistehtävistä poikkeava ja vaatimustasoltaan ylittävä toiminta.

# 4 §

Merkkisäännön, ansiomerkkien ja luottamushenkilömerkin mallin, valmistusmateriaalin, hinnan ja kunniakirjan ulkoasun vahvistaa Kirkkopalvelujen hallitus. Ansiomerkin myöntämisestä päättää hallituksen asettama ansiomerkkitoimikunta.

**5 §**

Ansio- ja luottamushenkilömerkin kustannuksista vastaa merkin tilaaja.

**6§**

Tämä ansio- ja luottamushenkilömerkkisääntö korvaa aikaisemmat, viimeksi vuonna 2007 päivitetyn säännön.